Document ID: 31990R1379

*****
ΚΑΝΟΝΙΣΜΟΣ (ΕΟΚ) αριθ. 1379/90 ΤΗΣ ΕΠΙΤΡΟΠΗΣ
της 22ας Μαΐου 1990
περί αποκαταστάσεως της εφαρμογής τελωνειακών δασμών για υφάσματα από συνθετικές και τεχνητές ίνες, προϊόντα της κατηγορίας 3 (αύξων αριθμός 40.0033), καταγωγής Ινδίας, δικαιούχου των προβλεπόμενων στον κανονισμό (ΕΟΚ) αριθ. 3897/89 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3897/89 του Συμβουλίου της 18ης Δεκεμβρίου 1989 για την εφαρμογή των γενικευμένων δασμολογικών προτιμήσεων κατά το έτος 1990 όσον αφορά ορισμένα κλωστοϋφαντουργικά προϊόντα, καταγωγής αναπτυσσόμενων χωρών (1), και ιδίως το άρθρο 12,
Εκτιμώντας:
ότι, με βάση το άρθρο 10 του κανονισμού (ΕΟΚ) αριθ. 3897/89, το ευεργέτημα του προτιμησιακού δασμολογικού καθεστώτος παρέχεται, σε κάθε κατηγορία προϊόντων που αποτελούν στα παραρτήματα Ι και ΙΙ αντικείμενο ατομικών οροφών, στα όρια των ποσοτήτων που καθορίζονται στη στήλη 8 του παραρτήματος Ι και στη στήλη 7 του παραρτήματος ΙΙ, έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων· ότι, σύμφωνα με το άρθρο 11 του εν λόγω κανονισμού, η είσπραξη τελωνειακών δασμών δύναται να επαναφερθεί σε κάθε στιγμή, κατά την εισαγωγή των προϊόντων αυτών, από τη στιγμή που οι εν λόγω οροφές θα καλυφθούν σε κοινοτικό επίπεδο·
ότι για υφάσματα από συνθετικές ίνες μη συνεχείς, προϊόντα της κατηγορίας 3 (αύξων αριθμός 40.0033), καταγωγής Ινδίας, ο οροφή διαμορφώνεται διαδοχικά σε ύψος 600 τόνων· ότι, στις 7 Μαΐου 1990, οι εισαγωγές των εν λόγω προϊόντων καταγωγής Ινδίας στην Κοινότητα, δικαιούχου των δασμολογικών προτιμήσεων, έχουν καλύψει δια καταλογισμού το επίπεδο της εν λόγω οροφής·
ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Ινδίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 27 Μαΐου 1990, η είσπραξη δασμών, η οποία είχε ανασταλεί με βάση τον κανονισμό (ΕΟΚ) αριθ. 3897/89, επαναφέρεται κατά την εισαγωγή στην Κοινότητα των παρακάτω προϊόντων, καταγωγής Ινδίας:
1.2.3.4 // // // // // Αύξων
αριθμός
// Κατηγορία
(μονάδες) // Κωδικός ΣΟ // Περιγραφή εμπορευμάτων
// // // // // // // // // 40.0033 // 3
(τόνοι) // 5512
5513
5514
5515
5803 90 30
ex 5905 00 70
ex 6308 00 00
// Υφάσματα από συνθετικές και τεχνητές ίνες μη συνεχείς, άλλα από τα είδη κορδελλοποιίας, βελούδα, πλούσες, τα φλοκωτά, (στα οποία συμπεριλαμβάνονται τα φλοκωτά σπογγοειδή) και τα υφάσματα από σενίλλη // // // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαΐου 1990.

Labels: 3
18
1